Branden i affaldsskakten gav så kraftig en røgudvikling, at politiet ikke turde andet end at evakuere alle ni lejligheder på Tove Ditlevsensvej i Aalborg. - Der blev sparket en del døre ind for at sikre sig, at ingen personer opholdt sig i bygningen, fortæller vagthavende ved politiet i Aalborg, til DR Nordjylland. En person måtte køres til Aalborg Sygehus og behandles for røgforgiftning. Efter midnat fik beboerne lov til at vende tilbage til deres lejligheder.
I aftes blev beboerne i ni lejligheder i Aalborg evakueret, da der opstod brand i en affaldsskakt. Det skriver DR Nordjylland.